Ένωση Ποδοσφαιρικών Σωματείων Πέλλας

Η **Ένωση Ποδοσφαιρικών Σωματείων Πέλλας** (**Ε.Π.Σ.Π.**) είναι το όργανο διοίκησης του ποδοσφαίρου στον Νομό Πέλλας. Εδρεύει στην Έδεσσα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή των τοπικών πρωταθλημάτων και του Κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν τον Νομό Πέλλας σε εθνικό επίπεδο.

## Ιστορία
Η Ένωση Ποδοσφαιρικών Σωματείων Νομού Πέλλας ιδρύθηκε επίσημα το 1971 από 25 σωματεία της περιοχής. Έως τότε, τα σωματεία του νομού αγωνίζονταν στις διοργανώσεις της Ένωσης Ποδοσφαιρικών Σωματείων Κεντρικής–Δυτικής Μακεδονίας. Τα επίσημα πρωταθλήματα και το Κύπελλο της Ε.Π.Σ. Πέλλας ξεκίνησαν την αγωνιστική περίοδο 1972–1973.

Η ιδρυτική Συνέλευση της ίδρυσης της Ε.Π.Σ. Πέλλας έγινε στις 21 Μαρτίου 1971 και συμμετείχαν σε αυτή 25 ιδρυτικά σωματεία που ήταν (με την σειρά που αναφέρονται στο σχετικό πρακτικό):
# Α.Σ. ΕΔΕΣΣΑΙΚΟΣ
# A.Γ.Σ. ΑΠΟΛΛΩΝ Κ. ΒΡΥΣΗΣ
# Μ.Γ.Σ. ΑΡΗΣ ΠΑΛΑΙΦΥΤΟΥ
# Α.Π.Σ. ΑΤΡΟΜΗΤΟΣ ΚΩΝΣΤΑΝΤΙΑΣ
# Π.Α.Σ. Μ. ΑΕΤΟΙ ΠΑΡΑΛΙΜΝΗΣ
# Μ.Γ.Σ. ΑΡΗΣ ΑΘΥΡΩΝ
# Φ.Σ. ΟΡΦΕΑΣ ΡΙΖΑΡΙΟΥ
# Α.Π.Σ. Μ. ΑΛΕΞΑΝΔΡΟΣ ΑΡΝΙΣΣΑΣ
# Α.Σ. Μ. ΑΛΕΞΑΝΔΡΟΣ ΑΡΣΕΝΙΟΥ
# Α.Σ. ΔΟΞΑ ΕΞΑΠΛΑΤΑΝΟΥ
# Μ.Γ.Σ. ΔΟΞΑ Π. ΜΥΛΟΤΟΠΟΥ
# Μ.Γ.Σ. Μ. ΑΛΕΞΑΝΔΡΟΣ Ν. ΜΥΛΟΤΟΠΟΥ
# Π.Σ. ΗΡΑΚΛΗΣ Α. ΛΟΥΚΑ
# Α.Σ. ΑΡΗΣ ΛΙΠΑΡΟΥ
# Μ.Α.Σ. ΔΟΞΑ ΜΕΛΙΣΣΙΟΥ
# Α.Π.Σ. Μ. ΑΛΕΞΑΝΔΡΟΣ ΠΕΛΛΑΣ
# Α.Μ.Σ. Ν. ΠΥΡΣΟΣ ΠΕΤΡΙΑΣ
# Μ.Γ.Π.Σ. ΟΛΥΜΠΟΣ ΑΨΑΛΟΥ
# Α.Σ. ΑΠΟΛΛΩΝ ΚΑΛΥΒΙΩΝ
# Π.Α.Ο.Δ. ΔΑΦΝΗΣ
# Α.Ε. ΚΑΡΥΩΤΙΣΣΑΣ
# Α.Σ. Μ. ΑΛΕΞΑΝΔΡΟΣ ΕΣΩΒΑΛΤΩΝ
# Α.Γ.Σ. ΑΝΑΓΕΝΝΗΣΗ ΓΙΑΝΝΙΤΣΩΝ
# Α.Ο. ΓΙΑΝΝΙΤΣΑ
# Α.Π.Σ. ΟΛΥΜΠΙΑΚΟΣ ΓΑΛΑΤΑΔΩΝ

Στη γενική συνέλευση είχε παραστεί και ο αναπληρωτής επιθεωρητής Σωματικής Αγωγής Ν. Πέλλας κ. Παύλος Ρούσκας. Λόγω της επικτρατούσας την εποχή πολιτικής κατάστασης, την Ένωση διοικούσε διορισμένη Διοικούσα Επιτροπή μέχρι το 1974, με την παρουσία κυβερνητικού εκπροσώπου. Το ίδιο σύστημα ίσχυσε και τα πρώτα χρόνια της μεταπολίτευσης. Στο ίδιο χρονικό διάστημα δεν γινόνταν Γενικές Συνελεύσεις των σωματείων – μελών της Ένωσης. Πρώτος Πρόεδρος της Διοικούσας Επιτροπής της Ένωσης ήταν ο Αντώνης Καραγιαννίδης από την Έδεσσα.

Η πρώτη Γενική Συνέλευση για εκλογή Διοικητικού Συμβουλίου έγινε στην Έδεσσα στις 27 Ιουνίου 1976, με συμμετοχή 31 σωματείων. Από την συνέλευση αυτή εκλέχθηκε το πρώτο αιρετό Διοικητικό Συμβούλιο που το αποτελούσαν οι:
* Αλτικάτης Ιωάννης, από την Κρύα Βρύση, Πρόεδρος
* Λιάντης Ευστράτιος, από την Έδεσσα, Αντιπρόεδρος
* Χατζηιωάννου Ιωάννης, από την Έδεσσα, Γενικός Γραμματέας
* Βατάλης Δημήτριος, από την Έδεσσα, Ταμίας
* Τσιρόγκας Γεώργιος, από την Έδεσσα, ’Εφορος
* Τσάκρης Γεώργιος, από την Σκύδρα, Σύμβουλος
* Δάνης Γεώργιος, από την Έδεσσα, Σύμβουλος
* Αλμυρός Βασίλειος, από το Παλαίφυτο, Σύμβουλος
* Χάλης Χαράλαμπος, από την Κρύα Βρύση, Σύμβουλος

Αναπληρωματικά μέλη ήταν οι:
* Σεργάκης Γεώργιος, από την Έδεσσα
* Καρύπης Εμμανουήλ, από το Παλαίφυτο
* Γαλινίκης Νικόλαος, από την Έδεσσα

Την Εξελεκτική Επιτροπή αποτελούσαν οι:
* Θεοδωρίδης Απόστολος, από την Αριδαία
* Σταυρίδης Αναστάσιος, από την Ακρολίμνη
* Χρήστου Ιωάννης, από την Έδεσσα

## Πρωταθλήματα

Η δομή των πρωταθλημάτων της Ε.Π.Σ. Πέλλας είναι η εξής:
* Α1 Κατηγορία
* Α΄ Κατηγορία
* Β΄ Κατηγορία
** Α΄ Όμιλος
** Β΄ Όμιλος

### Πρωταθλητές

## Κύπελλο

Στον θεσμό του Κυπέλλου συμμετέχουν τα σωματεία της Ε.Π.Σ. Πέλλας.

### Κυπελλούχοι

### Τελικοί

*Πηγή:*Η προϊστορία των τελικών Κυπέλλου ΕΠΣ Πέλλας 1997-2014

## Ρεκόρ και στατιστικά
### Ποδοσφαιριστές
*Ο Θεόδωρος Ανδρεάδης (γεν. 1960) του Ποδοσφαιρικού Συλλόγου Δυτικού "ΠΑΟΚ" αποτελεί τον γηραιότερο ποδοσφαιριστή  για την Α΄ Κατηγορία Ε.Π.Σ. Πέλλας. Tιμήθηκε το Σάββατο 11 Φεβρουαρίου 2023 για την μακροχρόνια και ενεργή συμβολή του στο τοπικό ποδόσφαιρο του Νομού Πέλλας.
*O Γιώργος Καραδήμος έχει αναδειχθεί 3 φορές πρώτος σκόρερ σε πρωταθλήματα της Α1' Κατηγορίας Ε.Π.Σ. Πέλλας. Mε με την ομάδα του Ολυμπιακού Γαλατάδων (2013–2014) με 29 γκολ, και με Δόξα Μανδάλου (2017-18, 2018-19), επίδοση που αποτελεί ρεκόρ για την κατηγορία.

### Σύλλογοι
*O Α.Σ. Εδεσσαϊκός έχει κατακτήσει τα περισσότερα πρωταθλήματα της Α΄ Κατηγορία Ε.Π.Σ. Πέλλας (9). Ακολουθεί ο Α.Σ. Απόλλων 1960 Κρύας Βρύσης (7).
*Οι σύλλογοι που έχουν κάνει το νταμπλ (Α΄ Ε.Π.Σ. Πέλλας και Κύπελλο Ε.Π.Σ. Πέλλας) είναι οι εξής:  Απόλλων Κρύας Βρύσης (1974), Αναγέννηση Γιαννιτσών (1978), Εδεσσαϊκός (2009, 2017), Μέγας Αλέξανδρος Νέου Μυλοτόπου (2012).
*H Αναγέννηση Γιαννιτσών είναι ο σύλλογος με τις περισσότερες παρουσίες σε τελικό του Κυπέλλου Ε.Π.Σ. Πέλλας (11). Ακολουθούν ο Εδεσσαϊκός και ο Απόλλων Κρύας Βρύσης με 8, με Αλμωπός Αριδαίας (6).
*Τα δίδυμα που έχουν συναντηθεί σε τελικούς Κυπέλλου πάνω από μια φορά είναι τα εξής: Μέγας Αλέξανδρος Νέου Μυλοτόπου - Π.Α.Σ. Μέγας Αλέξανδρος Πέλλας (2012, 2013).
*Οι ομάδες με συνεχόμενους τίτλους Κυπέλλου Ε.Π.Σ. Πέλλας είναι οι εξής: Αναγέννηση Γιαννιτσών (1977, 1978), Αετός Σκύδρας (1980, 1981), Απόλλων Κρύας Βρύσης (1983, 1984), Αναγέννηση Γιαννιτσών (1988, 1989), Αναγέννηση Γιαννιτσών (1999, 2000),  Εδεσσαϊκός (2008, 2009), Μέγας Αλέξανδρος Νέου Μυλοτόπου (2012, 2013).
*Οι ομάδες με συνεχόμενους τίτλους Α΄ Κατηγορία Ε.Π.Σ. Πέλλας είναι οι εξής: Απόλλων Κρύας Βρύσης (1974, 1975), Αλμωπός Αριδαίας (2000, 2001).
*Οι ομάδες με συνεχόμενες συμμετοχές σε τελικό Κυπέλλου είναι οι εξής: Αναγέννηση Γιαννιτσών (1977, 1978), Αετός Σκύδρας (1980, 1981), Απόλλων Κρύας Βρύσης (1983, 1984), Αναγέννηση Γιαννιτσών (1988, 1989), Αναγέννηση Γιαννιτσών (1999, 2000),  Εδεσσαϊκός (2008, 2009), Μέγας Αλέξανδρος Νέου Μυλοτόπου (2012, 2013), Μέγας Αλέξανδρος Πέλλας (2012, 2013), Άρης Νησίου (2022, 2023), Αλμωπός Αριδαίας (2002, 2003).

## Μικτές Ομάδες
### Τίτλοι – Διακρίσεις
* Πανελλήνιο Πρωτάθλημα Μικτών Νέων: 1996
* Πανελλήνιο Πρωτάθλημα Μικτών Παίδων: 
** Φιναλίστ: 2006

## Δραστηριότητες
Λόγω της δραστήριας συμμετοχής στα διοικητικά της Ομοσπονδίας, η Ε.Π.Ο. ανέθεσε κατά καιρούς στην Ε.Π.Σ. Πέλλας την διεξαγωγή, για λογαριασμό της αρκετών αγώνων των Εθνικών ομάδων Ελπίδων, νέων και την Εθνικής ομάδας Γυναικών. Έτσι έγιναν οι αγώνες στο Δημοτικό Στάδιο Έδεσσας, και Κρύας Βρύσης:
* Ελλάδα - Ισπανία (Nέοι), φιλικό στην Έδεσσα.
* Ελλάδα - Ρουμανία  0-0 (UEFA-EURO 93-γυναικών), 10-11-1991 στην Έδεσσα.
* Ελλάδα - Ουγγαρία 2-1 (Eλπίδες), πρωτάθλημα UEFA 10-11-1992 στην Έδεσσα (στο Δημοτικό Στάδιο Έδεσσας βρέθηκε ο αείμνηστος Φέρεντς Πούσκας).
* Ελλάδα - Ρουμανία  (Eλπίδες), φιλικό 9-2-94 στην Έδεσσα.
* Ελλάδα - Κροατία 2-0 (Eλπίδες) πρωτάθλημα UEFA 29-4-1997 στην Έδεσσα. 
Επίσης η Ε.Π.Σ. Πέλλας ανέλαβε την διοργάνωση αγώνων της τελικής φάσης του 11ου Ευρωπαικού πρωταθλήματος νέων (U-18) με την διεξαγωγή των αγώνων:
* Ελλάδα - Ιταλία 1-4, 15-7-1995 στην Έδεσσα.
* Ελλάδα - Σλοβακία 5-1, 17-7-1995 στην Κ. Βρύση.
* Ελλάδα - Νορβηγία 1-1, 19-7-1995 στην Έδεσσα.

## Το δυναμικό της Ε.Π.Σ. Πέλλας

## Παραπομπές


## Εξωτερικοί σύνδεσμοι
* 
* 

*
Κατηγορία:Ενώσεις Ποδοσφαιρικών Σωματείων
Κατηγορία:Αθλητισμός στην Πέλλα